สวัสดีค่ะ คือเราฉีดวัคซีนพิษสุนัขบ้าไปวันที่ 19 กันยายน 2 เข็ม ถ้าโดนแมวข่วนแล้วแมวตายภายใน 10 วัน ยังต้องฉีดอีกมั้ยคะ เราเคยฉีด ครบ 5 เข็ม ตอน พฤศจิกายน 2563 กระตุ้นเข็มที่ 1 วันที่ 7 มีนาคม 2564 1 เข็ม กระตุ้นเข็มที่ 2 วันที่ 2 เมษายน 2564 1 เข็ม กระตุ้นเข็มที่ 3 วันที่ 2-5 พฤษภาคม 2564 2 เข็ม กระตุ้นเข็มที่ 4 วันที่ 21 มิถุนายน 2564 1 เข็ม กระตุ้นเข็มที่ 5 วันที่ 16-19 กันยายน 2564 2 เข็ม
สวัสดีค่ะ หากเคยฉีดวัคซีนป้องกันพิษสุนัขบ้าครบ 5 เข็มไปเมื่อ พ.ย. 63 และได้ฉีดกระตุ้นไปเมื่อ 7 มี.ค. 64, 2 เม.ย. 64, 2-5 พ.ค. 64, 21 มิ.ย. 64 และ 16-19 ก.ย. 64 หากแมวที่ข่วนเกิดตาย ไม่จำเป็นต้องไปฉีดกระตุ้นอีกค่ะ เพราะระดับภูมิคุ้มกัน ก็จะสูงเพียงพอในการป้องกันการเกิดโรคได้โดยปกติ เมื่อฉีดครบ 4-5 เข็มแล้ว ร่างกายก็จะมีภูมิคุ้มกันไปได้นานประมาณ 1 ปี ดังนั้น หากเป็นคนที่ต้องสัมผัสกับสัตว์บ่อยๆ ก็ให้ฉีดกระตุ้น 1 เข็มที่ 1 ปี แล้วหลังจากนั้น ก็ให้กระตุ้นอีก 1 เข็มทุก 2-3 ปี ร่างกายก็จะมีภูมิคุ้มกันที่สูงไปตลอด และไม่จำเป็นต้องฉีดกระตุ้นในระหว่างนั้นเมื่อโดนสัตว์กัดหรือข่วนค่ะ การฉีดบ่อยไปถือว่าได้รับวัคซีนไปโดยไม่จำเป็นค่ะ